આ બાબતે રમેશ વોરાએ મિડ-ડે LOCALને કહ્યું હતું કે ‘રોજ અહીંથી અવરજવર કરતાં વચ્ચે બેઠેલા ચરસીઓને કારણે પ્રવાસીઓને ભારે ત્રાસ સહન કરવો પડે છે. એક તો આમેય લોકો ઉતાવળે બ્રિજ પરથી પસાર થતા હોય છે ત્યારે બ્રિજ પર વચ્ચે બેસી રહેલા કે સૂઈ રહેલા ચરસીઓને કારણે બ્રિજ પરના દાદરા પરથી પસાર થવામાં મુશ્કેલી પડે છે. ચરસીઓ દાદરા પર સૂઈ જાય છે અને તેમનાં બાળકો વચ્ચે રમતાં હોય છે. આ બધાને કારણે બ્રિજ વધુ સાંકડો બની જાય છે. અહીંથી પસાર થતાં જો ચાલવામાં ધ્યાન રાખવામાં ન આવે તો ચરસીઓને વાગી જવાનો પણ ભય રહે છે. ચરસીઓ અહીં જ ખાતા હોવાથી બ્રિજ પર ગંદકી પણ થાય છે. આ લોકોને હટાવવા પ્રશાસને વહેલી તકે યોગ્ય પગલાં લેવાં જોઈએ.’